Dewa Yurtbaşi ya qezaya Payîzava ya Wanî de şarî vera projeyê ocaxê mermerî dest pê xoverdayîşî kerd.
Dîya zaneyene ke 10 serrî verê cu meraya dewe açarîyaye erazîya hazîne û şîrketêkê taybetî rê ameye tehsîskerdene.  Seba ke dewijî vera ci vejîyayî hema ke ocaxê mermemî nêameyo kerdene ame qefilnayene. La nika şîrketê DÎMERî ke îqtîdar û elşkerî girewtê peyê xo wazeno ocaxî abikero
Dewijî menga Remezanî de şîbî warê ocaxî û fîrma ra waştbi ke proje betal bikera. La cewab nêdîya waştişê dewijan.
Dewijî şanê 26ê gulane de reyna şîyî warê ocaxî la leşkeranê tirkan hêrişê dewijan kerd. Leşkeran dormeyî rê guleyî varnayî la bi şansî zerarêk nêresa çewî ser.  Pê paştdayîşê leşkeran 20 axurî ameyî rijnayene. Çar dewijî ameyî destbendkerdene.
Dewijî anê ziwan ke ê dewa xo de ocaxê mermerî nêwazenê.
